Source: http://www.bihon.ro/juniorii-iii-au-ratat-titlul-in-propriul-bazin/1874018
Timestamp: 2019-03-21 21:51:03+00:00

Document:
Crisul Oradea Juniori III polo turneu final - BIHON
Juniorii III au ratat titlul în propriul bazin
la	30. iulie 2017 15:05
rişul Oradea, vicecampioană naţională la polo juniori III	- © FOTO: ORADEABESTPHOTO.RO
Pornită din postura de favorită la câştigarea titlului naţional, echipa de polo juniori III a CS Crişul a trebuit să se mulţumească în cele din urmă cu medaliile de argint ale campionatului, pierzând meciul decisiv în faţa celor de la Triumf Bucureşti.
Cele două echipe se aflau la egalitate de puncte după primul turneu final, disputat la Bucureşti, dar orădenii sperau să se impună după cel de-al doilea, în faţa propriilor suporteri. Se pare însă că presiunea a apăsat prea tare pe umerii tinerilor poloişti ai Crişului. Formaţia gazdă, pregătită de antrenorii Eugen Băjenaru şi Ladislau Vekerdi, şi-a adjudecat primele trei meciuri ale turneului de la Oradea, dar a remizat apoi cu Steaua, în timp ce Triumf a câştigat toate partidele. Ca urmare, Crişul avea nevoie de victorie în meciul direct cu bucureştenii, o veritabilă finală a competiţiei. Din nefericire, întâlnirea s-a încheiat cu scorul de 6-9 (1-2, 1-4, 3-0, 1-3), iar Triumf a devenit campioana ediţiei. Echipa oaspete a început mult mai bine meciul, conducând la pauză cu scorul de 6-1. Orădenii au avut o revenire spectaculoasă în sfertul trei şi au dat impresia că pot remonta handicapul, dar cei de la Triumf au gestionat mai bine finalul.
Echipele bucureştene şi-au adjudecat şi premiile speciale ale ediţiei, acordate după cum urmează: cel mai tehnic jucător – Matei Luţescu (Triumf); cel mai bun portar – Mihai Tănăsescu (CSŞ nr. 1); golgeterul competiţiei – Gheorghe Alexandru (CSŞ nr. 1 ).
Echipa de juniori III a CS Crişul a avut componenţa: Darius Hulea, Horia Bărcan – portari; Patrick David, Szilágyi Erik, Belényesi Dávid, Horaţiu Ilisie, Birinyi Erik, Raul Marinescu, Darius Dimitrian, Nagy Péter, Tudor Barbur, Darian Luncan, Antonio Faragău, Koppany Adam, Szalatyán Adam.
CN DE POLO JUNIORI III
Rezultate înregistrate în turneul final retur, disputat la Oradea:
Etapa 1: CSM Cluj-Napoca – CSA Steaua 7-19, Crişul Oradea – Dinamo Bucureşti 15-3, CSŞ nr. 1 Bucureşti – Triumf Bucureşti 5-11.
Etapa 2: Dinamo Bucureşti – CSŞ nr. 1 Bucureşti 4-9, CSM Cluj-Napoca – Crişul Oradea 5-23, CSA Steaua – Triumf Bucureşti 5-17.
Etapa 3: CSŞ nr. Bucureşti – Crişul Oradea 4-9, Triumf Bucureşti – CSM Cluj-Napoca 33-1, Dinamo Bucureşti – CSA Steaua 4-5.
Etapa 4: CSM Cluj-Napoca – CSŞ nr. 1 Bucureşti 7-24, Triumf Bucureşti – Dinamo Bucureşti 15-2, CSA Steaua – Crişul Oradea 6-6.
Etapa 5: Dinamo Bucureşti – CSM Cluj-Napoca 10-6, CSA Steaua – CSŞ nr. 1 Bucureşti 7-12, Crişul Oradea – Triumf Bucureşti 6-9.
Clasament final: 1. Triumf Bucureşti, 28 puncte; 2. Crişul Oradea, 23 puncte; 3. CSŞ nr. 1 Bucureşti, 18 puncte; 4. CSA Steaua, 11 puncte; 5. Dinamo Bucureşti, 7 puncte; 6. CSM Cluj-Napoca, 0 puncte. Mini Max Târgu Mureş nu s-a mai prezentat la turneul final retur, iar rezultatele sale au fost anulate.
Taguri: crisul oradea, juniori III, polo, Triumf Bucuresti

References: CSM 
 CSM 
 CSM 
 CSM 
 CSM 
 CSM